Altertavlen er naturen utenfor, Vestfjorden, det monumentale Tilthornet og Lofoten og Vesterålens taggete fjellkjeder. Den naturlige altertavlen "omfavner" også bygdesamfunnet på Tranøy som ligger nedenfor kapellet. I den minimalistiske utformingen er det vinduskorset som er korset foran altertavlen. Kapellet har et elektronisk orgel og 24 sitteplasser inkludert to høyryggede stoler for brudepar. miniatyr|Dorotheas kapell med utsikt over Tranøy og mot Lofoten og Vesterrålen miniatyr|Den hellige Dorotheas kapell, interiør med bilder av Borgny Svalastog miniatyr|Den hellige Dorothes kapell på Tranøy badet i midnattssol I 2021 ble kapellet solgt og fikk nye, lokale eiere. Det er et kapell hvor det er høyt under taket og en raus og inkluderende atmosfære. Slik var også den hellige Dorothea, ifølge myter og fortellinger. Hun regnes som skytshelgen for ølbryggere, bruder, blomsterhandlere, gartnere, jordmødre og nygifte par. Dorothea ble i middelalderens Danmark regnet for å være en «ekstra» nødhjelper, og ble beskrevet som en særdeles god venn av alminnelige mennesker. De ba henne om hjelp i sin siste stund og hjelp mot fattigdom og ved fødsler.